b'\n_START_ARTICLE_\nTrine Lind\n_START_SECTION_\nUtdanning og virke\n_START_PARAGRAPH_\nTrine Lind studerte ved Universitetet i Oslo og er cand.mag. (1970) med fagene fransk, statsvitenskap og sosiologi. Hun har ogs\xc3\xa5 senere studert ved Handelsh\xc3\xb8yskolen BI og Norges Handelsh\xc3\xb8yskole._NEWLINE_Fra 1970 til 1982 var hun ansatt i NRK hvor hun arbeidet som journalist og reporter i Dagsnytt, hun hadde ogs\xc3\xa5 en periode som utenrikskorrespodent i K\xc3\xb8benhavn. Etter dette jobbet hun som informasjonsleder i Sosialdepartementet. I 1988 gikk hun tilbake til NRK og var redaksjonssjef i Barne- og ungdomsavdelingen NRK radio. Fra 1989 til 1993 var hun informasjonssjef i Norges almenvitenskapelige forskningsr\xc3\xa5d. Deretter ble hun direkt\xc3\xb8r for informasjon og samfunnskunnskap ved Oslo lufthavn, Gardermoen i bygge- og \xc3\xa5pningsperioden 1993-1998. Fra 2000 til 2009 var hun kommunikasjonsdirekt\xc3\xb8r ved Rikshospitalet. Fra 2009-2011 Stab samhandling og internasjonalt samarbeid ved Oslo universitetssykehus HF._NEWLINE_I tillegg har Lind undervist i radiojournalistikk og nyhetsjournalistikk ved Norsk Journalisth\xc3\xb8gskole og i forskningsformidling ved Institutt for Journalistikk. Trine Lind er initiativtaker til Nysgjerrigperprisen som deles ut av Forskningsr\xc3\xa5det til \xc2\xabforskningsprosjekter\xc2\xbb blant elever i grunnskolen siden 1989.'